Rabindranath Tagore

I Rabindranath Tagore métung yang poeta, talasúlat, dramaturgo, compositor, filosofo, mágreporma king kétawan (sociedad) ampóng pintor ibat king India. Bináyú ne ing literatura ampóng musicang Bengali ampó ing arte ó kalalangan ning India king kayang Contextual Modernism anyang kadwang dáké ning ka-19 a siglu ampó anyang múmúnang dáké ning ka-20ng síglu. Ya ing talasúlat ning"taganang sensitíbu, báyu ampóng malagung" kawatásan ning Gitanjali, at anyang 1913 ya ing méging é-Europeo ampo ing múmúnang lyricist a sínambut kiing Galal a Nobel Para king Malagung Panyulat o Literatura. Ákákit dó réng poeticong dálit nang Tagoreng 'spiritual and mercurial' ; kábang píkabaluan la king Indian subcontinent déng prosa ampóng poesia na. Kayánib ya king Royal Asiatic Society. Áusan déng "the Bard of Bengal", at pémansagan déng: Gurudeb, Kobiguru, ampóng Biswokobi.